钦定古今图书集成/方舆汇编/边裔典/第016卷 > 后晋
## 钦定古今图书集成/方舆汇编/边裔典/第016卷 > 后晋

### 高祖天福四年高丽遣使来辽以受册遣使高丽

按《五代史晋高祖本纪》：“天福四年九月，高丽王建使
其广评侍郎邢顺来。”

按，《辽史太宗本纪》：会同二年正月“乙巳，以受晋册，遣
使报高丽。”

按《朝鲜史略。高丽纪》，“太祖神圣王十九年。”〈后晋高祖天福元年〉
《甄萱》请讨贼。子《神剑王》与《萱》亲率三军趋《天安》进次
《一善》。《神剑》率文武官僚出降。得逆臣《能奂》数罪诛之以《神剑》为人所胁且归命乞罪特原之。萱忧懑发疽
死于《黄山》《佛舍》。王入后《百济》都城流良剑《龙剑》于《真
州》寻杀之。授萱婿《朴英规》爵佐丞。〈英规尝与其妻议请降兼慰萱〉王
自制《政诫》及诫百僚，书颁中外，以励臣子节义。
二十年，有天竺僧来，王备两街威仪，法驾迎之，始行
后晋年号“耽罗国。”太子末老来朝，赐星主王子爵。
二十二年，佐丞龚直卒。直，燕山昧谷人，有勇略。新罗
末为本邑将军，见时方乱，投后百济《甄萱》以其二子
直达、金舒及一女为质。直知萱无道必亡，就与其子
直达谕以归附《高丽》之意。直达喜而勉之。直遂与其
子《金舒》来朝。王拜大相。萱怒。收直达及弟。妺烙断股
筋。直达死。及《百济》灭。《金舒》得还。至是直卒。谥奉义。〈按朝

《鲜史略》以《神圣》王之十九年乃晋天福之元年，则《五代史》之“天福四年” 乃高丽之二十二年也。故二十二年以前之事皆附于此。

### 出帝天福八年十一月辛丑高丽使其广评侍郎金仁逢来十二月甲寅高丽使大相来〈按史略王建以是年薨而五代 史载之出帝开运二年〉

按《出帝本纪》云云。

按《朝鲜史略》，二十三年，初定役分田，自朝臣至军士，
勿论官阶，视人性行善恶、功劳大小，给之有差。改诸
州郡号，以庆州为大都督府。大匡庾黔弼卒。黔弼，平
州人，以将略仕太祖，凡出征，受命即行，不宿于家。尝
被谗流鹄岛，后上书召还。运州之役，甄萱诈要和亲，
黔弼独以为不可不战，乃以劲骑数千突击之。熊津
以北，望风自降。又为征南将军，遇神剑于槎滩，《百济》
军不战自溃。及卒，谥忠节。二十四年，《契丹》遣使来，归
橐驼五十匹。王以《契丹》尝与《渤海》连和，一朝殄灭，此
为无道之国。流其使于海岛，系橐驼万夫桥下，皆饿
死。二十六年，王制《训要》十条，以训后嗣。王薨，寿六十
七。葬显陵。太子即位，遗命丧葬悉从“俭约。”以“《神惠王》
后柳氏祔葬。”

### 出帝开运二年高丽使来封王武为高丽王

按《五代史？晋出帝本纪》，开运二年，“冬十月丁丑，高丽
使其广评侍郎韩元珪、礼宾卿金廉等来。戊子，高丽
使其兵部侍郎刘崇规、内军卿朴艺言来。十一月戊
戌，封王武为高丽国王。”按《高丽本传》：“开运二年，建
卒，子武立。”

按《朝鲜史略》，“惠宗义恭王，讳武，字承乾，母吴氏。元年
后，晋出帝开运元年，平章事崔彦㧑卒。彦㧑，新罗人。
自少能文，十八入唐登第，四十二还国，拜瑞书院学
士。新罗归附，太祖命为太子师，委以文翰之任，谥文
英。子光引，以宾贡进士入晋游学。是年，流星犯紫微。”
大匡王规谋立广州院君，太祖纳规女，生院君。将行，
大逆《崔知梦》奏“将有变，宜移御。”王潜徙《重光殿》，得免，
亦不罪规。《王》以长公主妻弟昭公主从母姓，称《皇甫
氏》。二年，王薨于《重光殿》。弟《尧》即位，诛逆臣王《规》及其
党三百馀人。王器度恢弘，从征《百济》有功，然自经王
规之乱，多所疑忌，喜怒无常，内外嗟怨。

《开运三年》《高丽王尧》元年。

按《五代史》不载按《朝鲜史略》：“定宗文明王讳尧字
义天。太祖第二子。母神明王后刘氏元年。开运三年，
王奉佛舍利，步至开国寺安焉。”